4 หุ้น SET50 วิ่ง! แกร่งกว่าตลาด
CPF-KBANK-LH-PTTGC บวกแกร่ง! สวนดัชนีตลาดหุ้นไทยปรับตัวลง 5 จุด
เปิด 4 หุ้นกลุ่ม SET50 สุดแกร่ง! บวกสวนตลาดร่วง 5 จุด
15 ธ.ค. 2565

ผู้สื่อข่าวรายงานว่า วันนี้ 15 ธ.ค. 65 ณ เวลา 10:19 น. ดัชนีตลาดหุ้นไทยอยู่ที่ 1,628.35 จุด ลดลง 5.01 จุด ด้วยมูลค่าการซื้อขาย 8.16 พันล้านบาท แต่อย่างไรก็ตามแม้ว่าภาพรวมดัชนีปรับตัวลงกลับมีหุ้นในตลาด SET50 วิ่งสวนทางบวกได้แกร่งตลาดจำนวน 4 บริษัท อาทิ บริษัท เจริญโภคภัณฑ์อาหาร จำกัด (มหาชน) หรือ CPF ราคาหุ้นอยู่ที่ 24.00 บาท บวก 0.20 บาท หรือ 0.84% มูลค่าการซื้อขาย 87.37 ล้านบาท
ธนาคารกสิกรไทย จำกัด (มหาชน) หรือ KBANK ราคาหุ้นอยู่ที่ 143.00 บาท บวก 1.00 บาท หรือ 0.70% มูลค่าการซื้อขาย 42.26 ล้านบาท
บริษัทแลนด์แอนด์เฮ้าส์ จำกัด (มหาชน) หรือ LH ราคาหุ้นอยู่ที่ 9.65 บาท บวก 0.05 บาท หรือ 0.52% มูลค่าการซื้อขาย 77.40 ล้านบาท
บริษัท พีทีที โกลบอล เคมิคอล จำกัด (มหาชน) หรือ PTTGC ราคาหุ้นอยู่ที่ 46.75 บาท บวก 0.25 บาท หรือ 0.54% มูลค่าการซื้อขาย 28.48 ล้านบาท

อย่างไรก็ตามด้านปัจจัยพื้นฐานของแต่ละบริษัทที่ยังมีปัจจัยหนุน เช่นหุ้น CPF ทาง บล.ฟิลลิป ระบุว่า แม้คาดราคาเนื้อสัตว์ผ่านจุดสูงสุดแล้ว แต่แนวโน้มกาไรในครึ่งปีแรกยังได้ผลบวกจากราคาเนื้อสัตว์ที่ทรงตัวในระดับสูงจากอุปทานที่ยังไม่กลับสู่ภาวะปกติ อีกทั้งราคาปัจจุบันกลับมาซื้อขายบน P/E เพียง 13 เท่าต่ำกว่าค่าเฉลี่ยในอดีตไปมาก ยังคงแนะนำ “ซื้อ” ปรับราคาพื้นฐานปี 2566 เป็น 29 บาท
ขณะที่ LH ทาง บล.เมย์แยงก์ฯ ปรับเพิ่มประมาณการกำไรขึ้นประมาณ 2% ต่อปีสำหรับปี 65-66 สะท้อนการฟื้นตัวของธุรกิจการบริการที่รวดเร็วกว่าที่คาดการณ์ไว้ อัพไซด์สำคัญคือมูลค่ากำไรจากการขายสินทรัพย์ซึ่งจะเกิดขึ้นภายในสิ้นปี 65 ราคาเป้าหมายใหม่เพิ่มขึ้นเป็น 10.70 บาท (จาก 10 บาท) หลังจากปรับไปใช้ราคาเป้าหมายปี 66